Plaasmoorde!!!!! Farm Murders!!!!! - Page 433 - Stormfront
Page 433 of 673 « First < 333 383 419 420 421 422 423 424 425 426 427 428 429 430 431 432 433 434 435 436 437 438 439 440 441 442 443 444 445 446 447 483 533 > Last »
06-05-2009, 02:22 PM #4321
Avbob sê oor Sheldean
Die geld wat destyds deur Laerskool Tuinrand vir Sheldean Human se begrafnis ingesamel is, word vandag gebruik om minderbevoorregte kinders te help.
Sheldean (7) se lyk is in Maart 2007 in ’n vlak graf in Pretoria-Wes gekry nadat sy vermoor is.
Me. Ida van der Schyf, voorsitter van die Tuinrand Voorsieningsfonds wat kort ná Sheldean se moord uit die gemeenskap se bydrae vir haar begrafnis ontstaan het, sê sy was baie teleurgesteld toe sy gehoor het Sheldean se grafsteen is nog nie opgerig nie.
“As Avbob teen 10 Junie nie hul belofte nakom nie, sal die Laerskool Tuinrand (waar Sheldean ’n leerling was) persoonlik sorg dat daar so gou moontlik ’n grafsteen opgerig word,” het sy gesê.
Mnr. Anton Vogel van Avbob het gister gesê hulle sal wel die grafsteen teen volgende Woensdag oprig. “Daar was ’n probleem met die stola (die foto op die grafsteen) wat ’n vertraging veroorsaak het,” het Vogel gesê.
Volgens Van der Schyf was die skool destyds meer as bereid om vir die begrafnis te betaal, maar Sheldean se familie wou niks van die geld hê nie omdat verskeie derdepartye die begrafnis geborg het.
Mev. Elize Human, Sheldean se ma, het bevestig dat sy ingestem het dat die fondsgeld eerder vir arm kinders gebruik moet word.
“My kind was vir my meer werd as die geld wat ek in haar naam kon ontvang,” het Human gesê.
Van der Schyf het gesê: “Die gemeenskap het soveel bydraes gelewer. Dit was oorweldigend.”
Om dié rede het mnr. Pikkie Ploos van Amstel, die skoolhoof, Van der Schyf as prokureur gekry om die fonds te bestuur.
Sy het verduidelik dat die verwarring oor Sheldean se fonds moontlik ontstaan het omdat die rekeningname op 11 Februarie 2008 verander is.
“Ek het in Maart 2007 op RSG gesê die rekening (die skool se spaarrekening waarin die publiek skenkings vir Sheldean se begrafnis inbetaal het) sou voortbestaan as die Tuinrand Voorsieningsfonds.”
Die rekeningnommer het dieselfde gebly. Net die naam het verander. Hierdie geld word vandag nog gebruik om ’n handjie vol behoeftige kinders met veldskool, rugbytoere, kos, klere en selfs mediese bystand te help.
Die fonds se grondwet bepaal dat dit tot voordeel van behoeftige kinders gebruik moet word. Dit bepaal verder dat die geld aan enige behoeftige leerling van die Laerskool Tuinrand beskikbaar gestel kan word “sodat elke leerling aan alle aktiwiteite van die skool kan deelneem, gemeet aan bepaalde kriteria”.
Van der Schyf het gesê die geld wat vandag vir minderbevoorregte kinders aangewend word, is ’n laaste vorm van eer aan Sheldean.
“Die skool is deursigtig in alles wat hy doen. Enigiemand wat groot bedrae inbetaal het en wil weet wat met hul geld gebeur, kan my gerus bel by 012 379 5492.”
06-05-2009, 02:26 PM #4322
Twee Eersterivier-broers voor ná Jonkheid-moord
Stellenbosch. - Die twee mans wat met die moord op dr. Klaas Jonkheid verbind word, het skaars in die hof verskyn, toe is hulle weer op vrye voet.
Dié vryheid was egter van korte duur.
Binne minute nadat die broers, mnre. Wayne (23) en Elton Smith (22) van Eersterivier in die Stellenbosse landdroshof verskyn het, het landdros Anita Potgieter hul saak van die rol geskrap.
Dit was omdat hulle, volgens haar, nie soos deur die wet vereis word binne 48 uur voor die hof gebring is nie.
Hulle is egter binne minute weer in hegtenis geneem en sal op 15 Junie weer in die hof verskyn vir ’n borgtogaansoek.
Jonkheid, ’n vooraanstaande bedryfsielkundige van Johannesburg wat veral in mediakringe bekend is, se lyk is Saterdag naby die Faure-stasie buite Stellenbosch gevind.
Hy het verlede Woensdag in die Kaap aangekom om as beoordelaar op ’n konferensie van die Suid-Afrikaanse Reklamenavorsingsvereniging by die Spier-landgoed op te tree.
Onraad is vermoed toe hy nie Vrydagaand by die afsluitingsdinee opgedaag het nie.
Die uitgebrande gehuurde motor waarin Jonkheid gery het, is Maandag gevind, skaars ’n kilometer van die plek waar sy lyk met ’n koeëlwond in die kop en brandwonde gevind is.
Die Smith-broers is Maandagaand saam met twee ander mans in hegtenis geneem.
Jonkheid se selfoon en die motor wat hy gehuur het se spaarwiel en battery is in die besit van die verdagtes gevind.
Volgens kapt. René Matthee, Stellenbosse polisiewoordvoerder, is daar ná “deeglike ondersoek en ondervraging” gevind die ander twee mans kan nie met die moord verbind word nie.
Die ondersoekbeampte het ook getuieverklarings bekom wat dié twee van betrokkenheid kwytskeld.
Wayne Smith het met rowe op sy gesig en in ’n blou Bad Boy-baadjie in die hof verskyn. Sy broer het stug rondgekyk toe hulle die hoflokaal binnekom.
06-05-2009, 02:27 PM #4323
‘Ek was nie daar nie’, getuig verdagte oor moord
Port Elizabeth. - ’n Man wat teregstaan vir die moord op ’n voormalige gimnasiumbestuurder het gister getuig dat twee ander verdagtes verantwoordelik is vir die dood van mnr. Gregory James Bowker-Joplin.
Mnr. Siyabulela Dobe (22) van die Walmer-township het in die hooggeregshof hier getuig dat hy nie by was toe Bowker-Joplin op 10 Desember 2007 in dié township vermoor is nie.
Dobe het onder leiding van sy regsverteenwoordiger, adv. Jodine Coertzen, getuig dat hy onskuldig is en dat hy slegs die oorledene se Honda Prelude die dag ná Bowker-Joplin se dood bestuur het.
Dobe word daarvan aangekla dat hy saam met Mzwabantu Mhlaluka (18), wat Maandag skuld beken het, en mnr. Zolani Khave (23), ’n staatsgetuie, vir Bowker-Joplin met ’n mes en skroewedraaier doodgesteek het.
Sy lyk is in digte bosse by die Arlington-ashoop gelaat.
Dobe word ook aangekla van roof nadat Bowker-Joplin se Honda Prelude glo gekaap is en sy lyk in die bagasiebak na die ashoop vervoer is.
Volgens Dobe het hy eers die oggend ná die moord vir Mhlaluka by sy huis ontmoet.
“Hy het die Honda aan my gewys en gesê ons moet gaan rondry. Hy het gesê ek moet bestuur. Toe ek wou weet waar die eienaar van die motor was, het hy my vrae ontwyk.”
Hy het verder getuig dat hulle na Khave se huis gery het. Hierna het hy (Dobe) by ’n taxistaanplek uitgeklim. Mhlaluka en Khave het die motor na Arlington geneem. “Toe hulle terugkom het hulle my vertel presies waar hulle dit gelos het.”
Toe die staatsaanklaer, adv. Hanlie Bakker, tydens kruisverhoor aan Dobe vra waarom Khave dan gesê het dat hy (Dobe) saam met hulle was, kon hy haar nie antwoord nie.
“Ek weet nie hoekom hy so iets sou kwytraak nie.”
Hy het getuig hy was te bang om die polisie van die moord in kennis te stel omdat hy die motor bestuur het. “Hulle sou my ook aankeer.”
06-05-2009, 02:38 PM #4324
Four in custody after murder, assault
IN a breakthrough following an intense investigation, police yesterday arrested four men in connection with the brutal murder of a 78-year-old man and the severe assault of his wife at their Theescombe home on Sunday night.
Two more arrests are expected soon.
Police spokesman Inspector Alwin Labans said the police officers in Kabega Park worked tirelessly to find the perpetrators of the ferocious attack on the elderly couple.
George Venter died in the attack late on Sunday night, while his badly injured wife, Jakoba, 67, was only discovered on Monday morning.
“The suspects are males between the ages of 19 and 32,” Labans said.
“It took the police 36 hours to crack the case and make arrests. There are still two suspects outstanding, but we are very close to making more arrests.”
He said the suspects were from Greenbushes.
Jakoba Venter is still in the intensive care unit at Greenacres Hospital.
Hospital spokesman Adele Kennedy said Venter had sustained serious head and brain injuries, but added that her condition was stable.
Venter was discovered by the couple‘s domestic worker on Monday morning. She was lying badly injured at the front door of their home.
Her husband was found dead on the dining-room floor.
Yesterday, family members said they were not yet ready to speak to the media.
06-06-2009, 04:04 AM #4325
‘Metropolisielid’ vryf haar borste en sê: ‘R500 of 'n soen’
’n Jong vrou van Roodepoort het in trane uitgebars nadat ’n Johannesburgse “metropolisielid” haar in Riviera van die pad afgetrek en haar borste bevoel het nadat sy nie haar rybewys kon toon nie.
Me. Nadia O’Neill (21) het vertel dié man, geklee in ’n metropolisie-uniform, het gisteroggend by haar motorvenster in Rivieraweg ingeleun, sy hand oor haar borste gevryf en aan haar gesê “dit is óf R500 óf ’n soen”.
“Ek het onophoudelik begin huil. Dit het gevoel asof hy my privaatheid binnedring. Dit is net nie rég nie,” het sy gesê.
O’Neill was omstreeks 08:00 op pad na haar werkplek in Houghton toe sy van die pad afgetrek is. Geen metropolisievoertuig was in sig nie.
Eers het hy om haar motor geloop en haar op Engels gevra of sy daarvan bewus is dat haar een remlig nie werk nie.
Daarna het hy by haar venster gaan staan en gevra om haar rybewys te sien.
Sy het dit nie by haar gehad nie en het dit so aan hom verduidelik, het sy vertel.
Toe hy sê hy moet haar dan met R500 beboet, het sy gevra dat hy vir haar die boetekaartjie moet uitskryf.
Die man, wat sonder ’n naamplaatjie was, het gesê: “Dit werk nie meer so nie. Jy moet nou R500 op die plek betaal.”
O’Neill het geantwoord dat sy nie soveel geld by haar het nie. “Hy het toe ingeleun by die kar se venster en sy hand oor my borste gevryf. Sy hand het so stadig afbeweeg na my hand wat op my skoot was,” vertel sy.
Hy het toe haar hand vasgehou en met sy gesig byna teenaan hare gesê “dit is óf R500 óf ’n soen”.
O’Neill het onbedaarlik begin huil.
Nadat hy gevra het van waar sy is en waar haar werk is, het hy gevra waarom sy so huil. “Is dit omdat jy ’n man het?” het hy gevra.
“Nee,” het sy geantwoord.
Daarop het hy glo aan haar gesê “sweety, jy mag maar gaan, dit is fine”.
“Ek het dadelik werk toe bestuur. Ek het al die pad gehuil. Ek is nie sulke goed gewoond nie!”
Sy het die Johannesburgse metropolisie se hoofkantoor gebel en ’n klag by die waarnemende adjunkdirekteur van interne aangeleenthede ingedien.
As die metropolisie nie op haar klag reageer nie, sal sy beslis ’n klag by die polisie aanhangig maak, het O’Neill gesê.
“Dit is verskriklik hoe sommige mans in sulke posisies vroue uitbuit. Ek is skoon bang om huis toe te ry.”
Volgens insp. Edna Mamonyane, metropolisiewoordvoerder, is daar geen voetbeamptes op enige plek behalwe in die sentrale sakedistrik van Johannesburg nie.
Boonop mag metropolisiebeamptes nie geld op die plek ontvang nie, het sy gesê.
“Dié man is dan óf ’n korrupte metropolisiebeampte óf ’n bedrieër wat voorgee om ’n metropolisiebeampte te wees. Dié saak sal beslis ondersoek word. Ek sal ook dadelik self ’n klag indien.”
06-06-2009, 04:06 AM #4326
Moordman kry nie spesiale verlof tot appèl
Die aansoek om spesiale verlof tot appèl van Pieter Viljoen, die moordenaar wat sy swanger vrou, Amelia (23), keelaf gesny het, is gister deur die appèlhof geweier.
Mev. Viljoen was in April 2001 vyf maande swanger met hul eersteling, ’n seun, toe Viljoen haar in hul huis op die Haakdoringboom-hoewe, noord van Pretoria, vermoor het.
Die griffier van die appèlhof het gister reeds ’n telegram aan die griffier van die hooggeregshof in Pretoria gestuur waarin die bevel vervat is. Viljoen sal hom nou binne dae vir sy tronkstraf van 22 jaar moet aanmeld.
Hoewel Viljoen aanvanklik skuld erken het, is hy deur ’n regter in die Pretoriase hooggeregshof vrygespreek omdat die polisie bepaalde grondwetlike vereistes tydens die ondervraging nie nagekom het nie. Dié uitspraak het skokgolwe deur die land gestuur.
Die staat het dié uitspraak appèlhof toe gevat en drie appèlregters het in ’n skaars stap beveel dat Viljoen se verhoor van nuuts af voor ’n ander regter begin.
Ná die tweede verhoor is hy verlede jaar skuldig bevind en tot 22 jaar tronkstraf gevonnis. Verlof tot appèl is geweier, maar hy het ’n spesiale aansoek om verlof tot appèl aan regter Lex Mpati, president van die appèlhof, voorgelê.
Gister het appèlregters B. Nugent en N. Mhlantla ’n bevel gemaak dat Viljoen se spesiale aansoek verwerp word.
Adv. Elna White van die kantoor van die direkteur van vervolgings in Pretoria het die staat se saak in die unieke appèl teen die eerste uitspraak gelei. Sy sy verwelkom gister se bevel. “Die reg het sy gang gegaan en reg het geskied.”
Me. Annatjie Brits van Bela-Bela, die vermoorde Amelia se ma, het gister die nuus van die appèlhof se bevel by Beeld gekry. Haar eerste reaksie was: “Dankie, dankie! Dit is goeie nuus wat jy my vandag gee.”
Sy het gesê sy is “dankbaar dat ons nou tot rus kan kom en met ons lewe kan aangaan”.
“Ek kry nog nagmerries oor Amelia, veral as ek dink aan die verskriklike lyding wat sy moes deurmaak voordat sy gesterf het. Soms borrel daar nog ’n vreeslike woede teen Pieter in my op.”
Viljoen is intussen weer getroud met me. Angelique Viljoen. Sy het twee jong kinders. Hy is op borgtog vrygelaat hangende gister se uitspraak.
06-06-2009, 04:07 AM #4327
Padwoede: Betaal boete, maar terug in die hof
Ondanks die skulderkenningsboete wat hy verlede jaar, het mnr. André Dirker gister in die Albertonse landdroshof skuld ontken op die aanklag van aanranding op mnr. Joe Duffy (82), wat tydens ’n beweerde padwoede-aanval in Mei 2006 “pimpel en pers” geslaan is.
Dirker het in Oktober verlede jaar ’n boete van R1 000 betaal en as ’n vry man uit dié hof gestap. Die nasionale vervolgingsgesag (NVG) het egter besluit om Dirker weer aan te kla.
Duffy, ’n pensioentrekker van Alberton, is in September 2006 in die Unie-hospitaal in Alberton dood nadat sy algemene gesondheidstoestand volgens sy familie weens dié aanval verswak het.
Dirker (38), ’n verkoopsbestuurder van Johannesburg, het Duffy in Mei 2006 in Brackenhurst aan die Oos-Rand na bewering aangeval nadat dié van agter in sy motor vasgery het. Duffy, ’n veteraan van die Tweede Wêreldoorlog, was ná die aanranding ’n geruime tyd in die waakeenheid en moes rekonstruktiewe chirurgie aan sy gesig ondergaan.
Die saak is in November 2006 tydelik van dié hof se rol geskrap omdat die staat volgens die familie gesloer het om te bewys dat Duffy se dood onregstreeks weens die aanranding was. Hoewel die lykskouingsverslag getoon het hy is aan natuurlike oorsake dood, het die familie volgehou dat die aanranding tot ’n verswakking in sy toestand en uiteindelik sy dood gelei het.
Die saak is eindelik in Augustus verlede jaar weer op die rol geplaas en ná twee keer se uitstel het Dirker in Oktober skuld beken op ’n klag van aanranding met die opset om ernstig te beseer en toe die boete betaal.
Mnr. Brandon Botes, die enigste ooggetuie in dié saak, het gister voor landdros Joe Martini getuig hy het gesien hoe Dirker oomblikke ná die ongeluk Duffy deur die oop venster van sy motor “verskeie kere geslaan het”. Botes het Dirker glo van Duffy se voertuig weggetrek, waarna Dirker aan Botes gesê het: “Ek is jammer, maar ek is bekommerd oor my kinders.” Sy kinders was saam met hom en sy vrou in sy voertuig. Botes het gesê Duffy het vir hom gesê hy sukkel om asem te haal “omdat Dirker hom geslaan het”.
Hy het verder getuig Dirker het van die toneel weggery voordat die polisie opgedaag het.
“Ek het alkohol aan Dirker geruik, maar hy het nie dronk voorgekom nie,” het Botes getuig.
Mnr. Jannie Kruger, Dirker se prokureur, het gesê Botes is nie ’n geloofwaardige getuie nie.
Dr. Heidi Liversage, wat Duffy se rekonstruktiewe chirurgie gedoen het, het toe getuig dat sy nie met sekerheid kan sê of sy beserings (’n gebreekte neus, kakebeen en wangbene) deur die ongeluk of deur die aanranding veroorsaak is nie. “Dit is egter hoogs waarskynlik dat die beserings as gevolg van die aanranding was,” het sy gesê.
Martini het die saak tot 24 Junie uitgestel.
06-06-2009, 04:08 AM #4328
Polisie kan nog nie bevestig of Matie Erin verwurg is nie
Stellenbosch. – Die manier waarop die Matie me. Erin van Rensburg (20) vermoor is, is nog onbekend.
Die uitslae van die lykskouing wat gister op haar gedoen is, is gister teen druktyd nog nie bekend gemaak nie.
Gerugte dat sy verwurg is voordat haar lyk in ’n gat van byna 2 m diep op ’n sandduin by Elandsbaai aan die Weskus begrawe is, kan nie deur die polisie bevestig word nie omdat die nadoodse ondersoek eers voltooi moet word.
Die slagoffer se pa, mnr. Errol van Rensburg, het gister gesê hy sal sy dogter se lyk gaan uitken nadat dié ondersoek voltooi is.
Van Rensburg, ’n B.Com.- student aan die Universiteit van Stellenbosch (US), is Maandag as vermis aangemeld. Haar lyk is twee dae ná haar verdwyning deur ’n spesiale polisiesoekspan in ’n graf op ’n sandduin by Elandsbaai gevind.
Mnr. Jacobus Eksteen (24), ’n finalejaar-B.Rek.-student aan die US en ’n vriend van me. Van Rensburg se broer, Byron, het Donderdag in die plaaslike landdroshof in verband met haar dood verskyn.
Landdros Anita Potgieter het die saak voorlopig tot 9 Junie uitgestel nadat die staatsaanklaer, me. Beryl Boonzaaier, vir ’n voorlopige uitsteldatum vir verdere ondersoek gevra het.
Eksteen se regsverteenwoordiger, adv. Sakkie Maartens, het nie die aansoek om uitstel teengestaan nie.
Eksteen word intussen in die selle by die Stellenbosch-polisiekantoor aangehou.
Volgens mnr. Van Rensburg is geen begrafnisreëlings nog getref nie.
06-06-2009, 04:09 AM #4329
Dirk Prinsloo skuil dalk in Australië
Mnr. Dirk Prinsloo, vermeende pedofiel wat in Mei 2006 tydens 'n sakebesoek aan Rusland verdwyn het, skuil dalk in Australië.
So sê mnr. Peter Price, voorsitter van Crime Stoppers in Australië. Price het gister aan Beeld bevestig daar is aanduidings dat Prinsloo tans in Australië is.
Sy naam verskyn op 'n lys van meer as 130 van die wêreld se mees gesoekte misdadigers wat Crime Stoppers International (CSI) dié week bekend gestel het as deel van International Fugitives Round-up and Arrest (Infra).
Volgens die webwerf WAtoday word vermoed Prinsloo en nog 15 internasionale verdagtes is Australië in met vals paspoorte.
Me. Cezanne Visser, Prinsloo se eks, staan tans tereg op 14 klagte, onder meer onsedelike aanranding, verkragting en die maak van kinderpornografie.
06-06-2009, 04:10 AM #4330
Polisievrou op ongelukstoneel omgery
WELKOM. – ’n Inspekteur van die polisie se botsingseenheid in Welkom is ernstig beseer toe sy Donderdagaand op ’n botsingstoneel omgery is deur ’n motor wat deur ’n man sonder ’n rybewys bestuur is.
Insp. Zelda du Plessis, wat 12 jaar reeds by die botsingseenheid in die stad werk, is voor die oë van haar kollega raakgery.
Du Plessis het die oggend voor die ongeluk vir ander kollegas gesê sy is nou moeg vir ongelukstonele en dit wat daarmee gepaardgaan.
Du Plessis is gister in die St. Helena-hospital geopereer om onder meer haar rug te stabiliseer. Haar rug is op twee plekke gebreek, haar bekken is gebreek en haar een knie is vergruis. Sy het verder ook verskeie snywonde.
Kapt. Magda Muller, polisiewoordvoerder, sê verskeie voertuie was omstreeks 17:45 op die brug in Arraratweg in ’n kettingbotsing betrokke.
’n Polisievoertuig van die speurtak het eers gebots teen ’n voertuig wat skielik voor hom stilgehou het. Daarna het ’n Ford Laser van agter teen die polisievoertuig gebots.
’n Isuzu-bakkie het toe van agter teen die Laser gebots en dit teen die polisievoertuig vasgestamp.
Intussen is die botsingseenheid deur die verkeersdepartement ontbied. Insp. Luanne van der Walt het met die polisie-bakkie se noodligte aan op die brug gestop en is na die botsingstoneel. Du Plessis het padversperrings uit die bakkie gehaal om verkeer te reguleer toe sy deur die bestuurder van ’n Cressida teen die agterkant van die polisievoertuig vasgestamp is. Sy het voor Van der Walt se oë deur die lug getrek en op die Cressida geval.
Klagte van roekelose en nalatige bestuur en bestuur sonder ’n geldige rybewys word deur die polisie ondersoek.